[{"text_idx": "#000003", "text": "Rahvaliiga debu\u0308tant Keskturu Kossuklubi hooajaks valmistumisest: mo\u0303ni mees lubas lausa jooksmas ka\u0308ia"}, {"text_idx": "#000005", "text": "Optibet Tallinna Rahvaliigal on uuel hooajal hea meel tutvustada veel u\u0308ht ta\u0308iesti uut korvpallikollektiivi, kes teeb 2018/19 oma liigama\u0308ngude debu\u0308u\u0308di. Keskturu Kossuklubi on kuulsa ostlemiskoha la\u0308hedal asuvalt korvpalliva\u0308ljakult alguse saanud kollektiiv, kes loodab Rahvaliigas oma nime va\u0308a\u0308rilist ma\u0308ngu na\u0308idata."}, {"text_idx": "#000006", "text": "Keskturu Kossuklubi esindaja Egert Puhm tutvustas mahlakas huumorivo\u0303tmes meeskonna senist ajalugu, hirmutas vastaseid sellega, kuidas nad nii muuseas treeningutel soojenduseks on dongivo\u0303istlusi korraldanud ning selgitas, kuidas Rahvaliiga hooajaks on korraliku fu\u0308u\u0308silise treeninguga po\u0303hi alla laotud."}, {"text_idx": "#000007", "text": "Iseloomusta palun Keskturu Kossuklubi vo\u0303istkonda. Mis mehed olete, kust tulete ja kui kaua koos olete korvpalli ma\u0308nginud?"}, {"text_idx": "#000008", "text": "See oli 3. mai 2013 kui u\u0308ks meie klubi raudvara, tol ajal veel noor ja nobe Kusti, lo\u0303i grupeeringu nimega Keskturu Kossuklubi ja sealt hakkas asi kerima. Alguses ka\u0308isime lihtsalt ta\u0308navakorvpalli ma\u0308ngimas, siis tegime oma klubi sisese liiga, kus ko\u0303ik ma\u0308ngud kuulsasse \u201ctabelisse\u201d kandsime ja hooaja parima vo\u0303iduprotsendiga ma\u0308ngija va\u0308lja selgitasime. Hiljem oleme oma klubiga ka katuse alla kolinud ja talviti sisetingimustes 5-5 ma\u0308ngima hakanud. Ma\u0308ngumehi on meil igasuguseid, alates lennujuhtidest ja jo\u0303ustruktuuride ametnikest kuni filmikriitikute ja pillimeesteni. Ko\u0303iki iseloomustab tugev vo\u0303itlusvaim ja armastus ma\u0308ngu vastu. Meestel mo\u0303te liigub ja tahe on olemas ning kui vahepeal oskustest vajaka peaks ja\u0308a\u0308ma, siis pole ka hullu \u2013 seda on lihtsam ja\u0308rgi aidata."}, {"text_idx": "#000010", "text": "Mis on Keskturu Kossuklubi nime taga? Kellele la\u0308heb nime va\u0308ljamo\u0303tlemise au ja mida see su\u0308mboliseerib?"}, {"text_idx": "#000011", "text": "Keskturu vahetus la\u0308heduses oli pikka aega meie koduva\u0308ljak. Enamus olid selle kandi tu\u0308u\u0308bid ja tol ajal ka\u0308isime iga va\u0308hegi kuiva ilmaga seal ta\u0308navakorvpalli ma\u0308ngimas. See on selline va\u0308ljak, kus korvid on ta\u0308iesti erinevatel ko\u0303rgustel, kolmene absurdselt la\u0308hedal ja tribu\u0308u\u0308niks on u\u0308ks jube pruun pink. Mo\u0303ni pikem poiss vo\u0303ib seal pea vastu ro\u0303ngast a\u0308ra lu\u0308u\u0308a ja isegi jalgpallurid panevad pealt. Soojenduseks tegimegi mo\u0303nikord madalasse korvi pealtpanekuvo\u0303istlusi vo\u0303i u\u0308le va\u0308ljaku va\u0308ljaviskamist. Igatahes sealt see nimi orgaaniliselt kujunes. Loodetavasti kanname me oma nime va\u0308a\u0308riliselt va\u0308lja ja tururahvas hakkab meid su\u0308dika hooaja ja\u0308rel ka toetama \u2013 na\u0308iteks vo\u0303iksid meile kuumal suvepa\u0308eval paar arbuusi soodukaga teha."}, {"text_idx": "#000012", "text": "Millist ma\u0308ngustiili Keskturu Kossuklubi meeskond viljeleb?"}, {"text_idx": "#000013", "text": "Meil oli just tiimikoosolek, kus ra\u0308a\u0308kisime muuhulgas ebaefektiivse soleerimise va\u0308ljajuurimise vajalikkusest. See ta\u0308hendab, et oleme eelko\u0303ige meeskonnama\u0308ngule keskendunud u\u0308htlane kooslus, kus igau\u0308hel on oma erioskused ning kus igau\u0308ks vo\u0303ib ma\u0308ngu enda peale vo\u0303tta."}, {"text_idx": "#000014", "text": "Kas Keskturu Kossuklubi meeskonna eesma\u0308rgiks on ma\u0308ngida vo\u0303idu peale vo\u0303i on esmane tunda ennast mo\u0303nusalt heas seltskonnas palli ma\u0308ngides?"}, {"text_idx": "#000015", "text": "Pulli teeme enne ja pa\u0308rast ma\u0308ngu, mitte ma\u0308ngu ajal. Mo\u0303ni mees lubas lausa o\u0303htuti jooksmas ka\u0308ia ja isegi olen juba mo\u0303ned ka\u0308teko\u0303verdused teinud. Luban, et mu\u0308tsiga me lo\u0308o\u0308ma ei tule ja eks ole na\u0308ha, kui kaugele ketsid kannavad. Loodetavasti ja\u0308a\u0308me ikka liigasse pu\u0308sima ja hooaja lo\u0303pus pu\u0308kse nurka ei pea viskama. Ehk saame isegi kunagi aastate pa\u0308rast oma edukale karja\u0308a\u0308rile tagasi vaadata ja sa\u0308rgid lakke to\u0303mmata."}, {"text_idx": "#000016", "text": "Miks korvpall, aga mitte na\u0308iteks mo\u0303ni rahulikum ja po\u0303lvi sa\u0308a\u0308stvam spordiala?"}, {"text_idx": "#000017", "text": "Korvpall on meid kokku toonud ja u\u0308hendanud. Discgolfi jo\u0303uab kunagi hiljem ilma po\u0303lvedeta ka korvi heita."}, {"text_idx": "#000020", "text": "Kui soovid Keskturu Kossuklubi tiimiga uuel hooajal rammu katsuda, siis saad seda teha oma vo\u0303istkonnaga Tallinna Rahvaliigaga liitudes. Registreerimine hooajaks 2018/19 on juba avatud! VAATA SIIT."}, {"text_idx": "#000025", "text": "Jalgpall24.eeVaata, kuidas u\u0308htib sinu ennustus Zenjovi ja teiste jalgpalli tippude omaga!"}, {"text_idx": "#000026", "text": "Vaata, kuidas u\u0308htib sinu ennustus Zenjovi ja teiste jalgpalli tippude omaga!"}, {"text_idx": "#000027", "text": "Tennisnet.eeAnett Kontaveit sai terviseprobleemidest jagu ja vo\u0303itis raske ma\u0308ngu"}]